ભાજપ, કોંગ્રેસ અને પાસ; સૌની નજર જેની પર છે તે પાસ કોર કમિટીની બેઠક ગાંધીનગર ખાતે આવેલા સરસાગસણ ખાતે શરૂ થઈ ચૂકી છે. આ બેઠકમાં હાર્દિક પટેલ પણ હાજર રહ્યો છે. હાર્દિકે બેઠકમાં જતા પહેલા જણાવ્યું હતું કે, કોંગ્રેસે બંધારણના દાયરામાં રહીને 50 ટકા અનામતની પાટીદારો માટે જોગવાઈ કરવાનુ જણાવ્યું હતું તેમજ અમને ત્રણ ફોર્મ્યૂલા જણાવી હતી. આજની બેઠકમાં અમે આ અંગે ચર્ચા કરીશું. હાર્દિક પટેલે જણાવ્યું હતું કે, વર્ષો પહેલા પાટીદારોને મધ્યપ્રદેશમાં ઓબીસીમાં સ્પેશ્યલ ક્વોટામાં સમાવવામાં આવ્યા હતા અને તે ચુકાદો આપનારા જજને પણ અમે આજની બેઠકમાં આમંત્રિત કર્યા છે, જેથી વધુ સ્પષ્ટતા સાથે આગળ વધી શકાય.